text: Lors li dist que li rois d'Arcage
   A pourchacié ce mariage
   De Clarmondine et de son fill.
   "Et, pour ce, y auroit perill
   Tel que, se nous i envoions,
   J'espoir que pour ce i faurrons ;
   Et, pour ce, m'avez otriié
   Que la voise par vo congié.
   Seur mon cheval tost i serai.
   La pucele, espeir, amenrai.
   Car sachiez je ne me tenroie,
   Si me doinst amours de li joie,
   De li veöir, ce vous afi,
   Tant c'on fust là alé de ci
   Ne d'ilueques revenus ça.
   Pour kan qu'a entre ci et là,
   Dui entiers jour mouvoir vorrai;
   N'en doutez jà, tost revenrai.
   Sire, plaise vous ensement;
   Car mors sui s'il est autrement,
   PageV01P133
   Et, se vous voulez que mors soie,
   Si me destornés ceste voie."
  